《过南安道中 其一》
宋代·陈元晋

暑涂明发正愁予，伫立风檐气不苏。拟戴星行方叱驭，谁驱雨至忽随车。

岂怜行道暍欲死，直恐良苗涸且枯。早觉南来盐米贱，趁墟归去总欢呼。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。